i 
Klima — Stor-Is — Landets Udseende — Planter — Dyr. 
Pas Grønlands Østkyst mellem 65 og 66 Graders Nord-Brede, 
omkring det Sted, som fra ældre Tid er benævnet «Kap Dan», 
ligger en Strekning, hvis Beboere ikke tidligere have været i 
Forbindelse med den civiliserede Verden. «Konebaadsexpedi- 
tionen til Grønlands Østkyst 1883—85» tilbragte 10 Maaneder 
i denne Egn — Angmagsalik —, hvorfor vi fik god Lejlighed 
til at lære Beboerne at kjende. Idet jeg her gjør Rede for 
Expeditionens Udbytte i denne Retning, vil jeg indlede denne 
Fremstilling med nogle Bemærkninger om Naturforholdene, 
hvorunder disse Folk leve. 
Klimaet ved Angmagsalik er ikke saa strængt som paa 
Vestkysten af Grønland paa samme Brede. Selvfølgelig er det 
ikke muligt at give en almindelig Karakteristik af Vejret paa et 
Sted, hvor man kun har opholdt sig 10 Maaneder. Jeg vil 
derfor først omtale det i den Tid, vi have været deroppe, og 
derefter anføre de supplerende Bemærkninger, som vi have faaet 
af de Indfødte. 
I Slutningen af Sommeren 1884 havde vi temmelig stille 
Vejr, men megen Regn. Himlen var stadig mere eller mindre 
skyet, og den fremherskende Vind var nordostlig. Baro- 
metret var uroligt og stod ikke videre højt. Temperaturen var 
ikke meget over Frysepunktet og sank om Natten under dette. 
